இதுபோக, அவர் இறுதிவரை செய்த பிரச்சாரங்களில் ‘மக்களின் பிரச்சினைகள், அபிவிருத்தித் தேவைகள், உரிமைக்குப் பின்னாலுள்ள அவசியம்’ பற்றி பேசுவதற்குப் பதிலாக ‘யாழ்ப்பாண மேலாதிக்க அரசியல் செய்கின்றவர்கள் துரோகிகள்’ என்ற தோரணையில் தமிழரசுக் கட்சியை நோக்கி ஏசுவதையே பிரதான பணியாகச் செய்தார். தன்னுடைய காலத்தில் தான் மேற்கொண்ட(?) அபிவிருத்தி திட்டங்கள் பற்றியே அவருக்கு மக்களிடம் சொல்ல நேரம் கிடைக்கவில்லை. கிடைத்த நேரத்தைப்பூராவும் தமிழரசுக்கட்சி திட்டுவதற்கும்- யாழ் மேலதிக்கத்தை ஊதி வளர்க்கும் ஊடகங்களை(?) (அப்படித்தான் பிள்ளையான் சொல்லிக்கொண்டார்) விமர்சிப்பதற்குமே பயன்படுத்திக் கொண்டார்.